Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu sanoi, että Israelin pääministerin -
on noustava maailman eteen niin Washingtonissa kuin muualla -
ja sanottava ylpeästi, arvostelijoista huolimatta, -
että Israel ei salli Iranin saavuttaa ydinasevalmiutta.
Pääministeri Netanjahun vastapelurit -
sanoivat, että Netanjahun päätös puhua kongressille oli osoitus -
hänen halustaan sekaantua USA:n politiikkaan omaksi edukseen.
He syyttivät Netanjahua Israelin turvallisuuden loukkaamisesta.
Israelin entinen presidentti, Nobel-palkittu Shimon Peres sanoi, -
että saudikuningas Abdullahin kuolema -
on ”menetys Lähi-idän rauhalle”.
Pääministeri Netanjahu sanoi, että Israelin pääministerin -
on noustava maailman eteen niin Washingtonissa kuin muualla -
ja sanottava ylpeästi, arvostelijoista huolimatta, -
että me emme salli Iranin saavuttaa ydinasevalmiutta.
Netanjahu totesi näin, kun Obaman hallinto oli syyttänyt häntä -
vierailun hyödyntämisestä omaan vaalikampanjointiinsa Israelissa.
Hallinto väitti, ettei vierailua ollut järjestetty protokollan mukaisesti.
Valkoisen talon tiedottaja Josh Earnest sanoi, -
että USA:n presidentti Obama kieltäytyy tapaamasta -
pääministeri Netanjahua tämän vierailun aikana, -
jottei syntyisi vaikutelmaa, että Obaman hallinto pyrkii vaikuttamaan -
Israelin maaliskuussa pidettävien vaalien lopputulokseen.
On pitkäaikaisen käytännön mukaista, että suunnitellessaan USA:n vierailua-
ulkomaiset valtiojohtajat ottavat yhteyttä ja koordinoivat vierailunsa -
USA:n johtajan kanssa.
Annettu kutsu ja sen hyväksyntä poikkesivat näin ollen protokollasta.
On kuitenkin loppukädessä puhemiehen vastuulla -
päättää edustajainhuoneen puheenvuoroista.
Presidentti ei suunnittele tapaavansa Netanjahua tämän vierailulla, -
jonka on ilmeisesti määrä tapahtua maaliskuussa.
Syy tähän on se, että pääministeri Netanjahun vierailu sattuu -
kaksi viikkoa ennen Israelin vaaleja, ja hallintomme tekee kaikkensa, -
jottei syntyisi sellaista kuvaa, että sekaannumme -
tai yritämme vaikuttaa toisen valtion demokraattisiin vaaleihin.
Valkoisen talon tiedottaja korosti, että vaikka Israelilla ja USA:n hallinnolla -
on erimielisyyttä suhtautumisessaan Iranin ydinohjelmaan, se ei ole silti -
horjuttanut USA:n sitoutumista Israelin kansalliseen turvallisuuteen.
Nykyinen presidentti ei suinkaan ole sallinut -
Irania koskevien erimielisyyksiemme millään muotoa horjuttaa -
USA:n sitoutumista Israelin kansalliseen turvallisuuteen.
Pääministeri Netanjahu ilmoitti, että hän aikoo puhua USA:n kongressille -
Washingtonin vierailullaan. Hän painotti sitä, miten tärkeää on, -
että Israelin ääni kuuluu kaikkien niiden uhkien keskeltä, -
joita ydinaseistettu Iran ja ääri-islam aiheuttavat juutalaisvaltiolle.
Olen mielissäni kutsusta tulla kolman- nen kerran puhumaan kongressiin.
Olemme lähestymässä Iranin ydinasian ratkaisupistettä.
Jo vuosia olen taistellut sen eteen, ettei Iran saisi ydinasetta.
On erittäin tärkeää, että Israelin ääni tulee kuulluksi -
kuin myös kantamme ääri-islamiin, joka uhkaa meitä ja koko maailmaa.
Mielestäni tämä on todella hieno ele Israelin valtiota kohtaan.
Israelin USA:n-lähettilään Ron Dermerin -
uskotaan koordinoineen Netanjahun vierailua.
Dermer puolusti pääministerin aikomusta puhua USA:n kongressille -
ja sanoi, että se on aivan erityinen moraalinen velvoite -
ottaen huomioon Iranin uhan Israelille.
Dermer sanoi, että Netanjahun päämäärä on puhua niin kauan -
kuin on vielä mahdollista vaikuttaa tilanteeseen.
Floridassa pitämässään puheessa Dermer korosti, -
että Netanjahun vierailun ei ole tarkoitus osoittaa -
kunnioituksen puutetta Obamaa kohtaan. Hän lisäsi, -
että pääministeri ei aio sekaantua USA:n sisäisiin keskusteluihin.
Dermer totesi Israelin olevan kiitollinen -
USA:n presidentille ja molemmille puolueille kestävästä tuesta Israelille.
Pääministeri Netanjahun vastapelurit sanoivat, -
että Netanjahun myönteinen vastaus kongressin kutsuun osoittaa -
hänen halunsa sekaantua USA:n politiikkaan omaa hyötyä varten.
He syyttivät Netanjahua Israelin turvallisuuden loukkaamisesta.
Netanjahu päätti ottaa askeleen, -
joka palvelee vain häntä poliittisesti ja loukkaa Israelin turvallisuutta.
Yksi perussääntö pääministerin tehtävässä on kyky toimia -
yhteistyössä USA:n presidentin kanssa, kenen tahansa presidentin.
Voimme pitää presidentistä välillä enemmän, välillä vähemmän.
Mutta pääministerin tehtävä on tehdä työtä USA:n presidenttien kanssa, -
ovat he sitten republikaaneja tai demokraatteja.
Se, mitä nyt tapahtuu, tarkoittaa, että Netanjahu yhdellä vaalipuheella -
pilaa strategiset suhteemme maahan, josta turvallisuutemme riippuu.
Ei niin paljon kuin omasta armeijastamme, -
mutta Israelin turvallisuus on myös riippuvainen USA:sta.
Tuhon korjaaminen vie aikaa.
Iranin ulkoministeri Zarifin on määrä esiintyä maansa parlamentin edessä, -
koska hänen kävelyhetkensä USA:n ulkoministerin kanssa -
Davosin ydinneuvottelujen aikana on aiheuttanut suurta hälyä.
Zarif, joka edustaa Irania neuvotteluissa P5+1-maiden kanssa, -
käveli 15 minuuttia ulkoministeri Kerryn kanssa 14. tammikuuta -
neuvotteluissa, joiden tarkoitus on päättää -
12-vuotinen ydinkiista Iranin ja lännen välillä.
Uutiskuvat näiden kahden vanhan vihollismaan diplomaateista -
käyskentelemässä yhdessä vieraalla maaperällä -
aiheuttivat suurta paheksuntaa Iranin kovan linjan edustajien keskuudessa.
Nämä ovat syvästi epäluuloisia välien lähenemisestä USA:han, -
eli Iranin nimittämään "suureen saatanaan".
Huolimatta voimistuneesta kritiikistä Zarif kävi Kerryn kanssa -
uuden salaisen ydinneuvottelukierroksen Sveitsissä.
Minkäänlaisesta läpimurrosta neuvotteluissa ei ole tietoa.
Saudi-Arabian kuningas Abdullah kuoli viikonloppuna, -
ja hänen veljestään Salmanista tuli uusi kuningas.
Edesmennyt Abdullah syntyi oletettavasti vuonna 1923.
Hän hallitsi Saudi-Arabiaa kuninkaana vuodesta 2006 lähtien, mutta toimi -
maan tosiasiallisena sijaishallitsijana jo aiemman vuosikymmenen, -
kun hänen edeltäjänsä, kuningas Fahd, oli saanut vakavan halvauksen.
Israelin entinen presidentti, Nobel-palkittu Shimon Peres sanoi, -
että kuningas Abdullahin kuolema on ”menetys Lähi-idän rauhalle”.
Seitsenvuotisen presidenttikautensa aikana Peres käytti asemaansa, -
joka on pääasiassa seremoniallinen, -
rauhanponnisteluihin Israelin ja sen naapurien välillä.
Hän esiintyi monesti sovittelevampaan sävyyn kuin maan hallitus.
Peres on ylistänyt julkisuudessa saudien v. 2002 rauhanaloitetta, -
jossa esitetään arabien täydellistä Israelin tunnustamista, -
jos Israel luopuu kaikista v. 1967 sodassa haltuun saamistaan alueista -
ja suostuu ns. oikeudenmukaiseen ratkaisuun palestiinalaispakolaisista.
Hänen majesteettinsa, saudikuningas Abdullahin kuolema, -
on todellinen menetys Lähi-idälle -
ja menetys Lähi-idän rauhalle.
Hän oli kokenut johtaja ja viisas kuningas.
Hänellä oli hyvin vaativan ajanjakson aikana rohkeutta -
nousta ja esittää aloite Lähi-idän rauhanprosessille.
Emme olisi välttämättä voineet hyväksyä aloitteen kaikkia kohtia, -
mutta siihen investoitu henki, vahvuus ja viisaus -
tekivät meihin kuitenkin suuren vaikutuksen.
Mielestämme se voisi toimia rauhanteon perustan osana.
Kiitos seurasta!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman